[ca] L'adaptació al nou espai europeu d'educació superior (EEES) ha plantejat alguns canvis en l'enfocament de la formació universitària al nostre país. On abans era el docent el protagonista, ara és l'estudiant el que pren el rol d'actor principal de la seva formació, i l'aprenentatge s'orienta cap a una autonomia i reflexió més grans. En aquest escenari, les noves tecnologies ofereixen un ampli ventall d'opcions per millorar els processos formatius. En aquests sentit, el Grup d'Innovació Docent G•IDEA ha participat activament en aquest procés d'adaptació des de ja fa uns quants anys, i ha creat una sèrie de recursos docents digitals que han estat àmpliament provats en diversos ensenyaments de la Facultat d'Economia i Empresa de la Universitat de Barcelona. L'objectiu d'aquest article és presentar el protocol dissenyat per l'equip d'investigadors del G•IDEA per implantar aquestes eines didàctiques (webquestes i exercicis tutoritzats), i també els resultats d'una enquesta de satisfacció sobre les competències i habilitats adquirides pels nostres estudiants en la utilització dels recursos. Els resultats mostren, d'una banda, que no ha estat possible crear un mateix protocol aplicable a tots els recursos, a causa de les diferències en els objectius didàctics de les distintes eines docents implantades. D'altra banda, la valoració que els estudiants fan de la utilització de les eines és molt positiva, tot i que hi ha algunes diferències entre els recursos analitzats. Conèixer la valoració que l'alumnat fa d'aquests recursos permet al grup d'investigadors poder-los millorar i adequar al perfil dels estudiants perquè aquests en puguin treure el màxim profit possible.

[en] Adapting to the new European Higher Education Area (EHEA) has proposed some changes in the focus of university education in our country. Where the teacher was before the protagonist, now is the student who takes the role of main actor of his/her education and learning oriented towards a greater autonomy and reflection. In this context, new technologies offer a wide range of options to improve the training processes. In this sense, the Teaching Innovation Group G&bull;IDEA has been actively involved in this adaptation process, creating numerous digital teaching resources that have been widely tested in several studies of the Facultat d&rsquo;Economia iI Empresa, at the Universitat de Barcelona. The aim of this paper is to present the protocol designed by the G&bull;IDEA researchers team, to implement these educational tools (WebQuests and tutor-supervised exercises), as well as the results of a satisfaction survey on the competencies and skills acquired by our students in the use of these resources. The results show, firstly, that it was not possible to create a unique protocol to apply to all resources, because of differences in educational objectives of the various teaching tools implemented. Moreover, the assessment that students make use of tools is very high, although there are some differences between the resources analyzed. Knowing the students&rsquo; assessment of these resources allows the group of researchers to improve and adapt them to the profile of these students so they can take profit of them.